Държавен вестник, бр. 64, 2008 г., стр. 5

Б Р О Й  64
Д Ъ Р Ж А В Е Н   В Е С Т Н И К
С Т Р .  5
Ч А С Т  Т Р Е Т А
ТОЛ ТАКСИ
Г л а в а  п ъ р в а
ОБЩИ ПОЛОЖЕНИЯ
Чл. 24. Пътно превозно средство има право
да преминава по републиканските пътища или
пътни участъци, посочени в списъка по чл. 10,
ал. 3 от Закона за пътищата, срещу заплащане
от собственика или ползвателя му на такса за
изминато разстояние—ТОЛ такса.
Чл. 25. Размерът на ТОЛ таксата се опреде-
ля с тарифа на Министерския съвет в левове
или евро и се заплаща в левове, а за пътни пре-
возни средства с чуждестранна регистрация се
допуска заплащане и в евро. При определяне
размера на ТОЛ таксата се отчитат условията
на чл. 10, ал. 1, т. 2 от Закона за пътищата, как-
то и разпоредбите на наредбата.
Чл. 26. Министерският съвет определя ТОЛ
таксите при спазване принципа на възстановя-
ване само на инфраструктурните разходи. Сред-
нопретеглената ТОЛ такса се обвързва със стро-
ителните разходи, разходите за експлоатация и
за поддържане на съответната инфраструкту-
ра. Среднопретеглената ТОЛ такса може да
включва и възвръщаемост на капитала или
търговска печалба, основана на пазарните ус-
ловия. Взетите предвид разходи могат да бъдат
възстановявани частично или изцяло посред-
ством събирането на ТОЛ такси.
Чл. 27. (1) Без да са в противоречие със сред-
нопретеглените ТОЛ такси, посочени в чл. 26,
нивата на ТОЛ таксите могат да се променят с
оглед намаляване на щетите върху околната
среда, ограничаване на задръстванията, мини-
мизиране на повредите по инфраструктурата,
оптимизиране използването на съответната ин-
фраструктура или насърчаване безопасността на
движението, при условие че тази промяна:
1. е съответстваща на поставената цел;
2. е прозрачна и недискриминираща, особе-
но по отношение на националността на превоз-
вача, страната или мястото на регистрация на
превозвача или на превозното средство и на-
чалната или крайната точка на транспортната
операция;
3. не е предназначена за генериране на до-
пълнителни приходи от ТОЛ такси; всяко нараст-
ване на приходите, водещо до среднопретеглени
ТОЛ такси, които не са в съответствие с чл. 26,
се неутрализира чрез изменения в структурата,
като това се извършва в рамките на две години
след изтичане на счетоводната година, в която
допълнителните приходи са генерирани;
4. е съобразена с максималния праг на гъв-
кавост, посочен в ал. 2.
(2) Нивата на ТОЛ таксите могат да се про-
менят според екологичните категории на мо-
торните превозни средства съгласно приложе-
ние № 2 към § 1, т. 19 от Закона за пътищата,
включително нивото на РМ и NOx, така че нито
една ТОЛ такса да не надвишава с над 100 на
сто таксата, събирана от еквивалентни превоз-
ни средства, които отговарят на най-стриктни-
те стандарти за вредни емисии.
Чл. 28. (1) Фонд “Републиканска пътна ин-
фраструктура” осъществява цялостната дейност
по изграждането, въвеждането в експлоатация,
експлоатацията и поддържането на системата
от съоръжения и технологично оборудване,
предназначени за събиране на ТОЛ такси, на-
ричана по-нататък “ТОЛ система”.
(2) Когато Министерският съвет в съответ-
ствие с чл. 11, ал. 1 от Закона за пътищата пред-
види правото на концесионер да събира и да
придобива в собственост постъпленията от ТОЛ
таксите, дейностите по изграждането, въвеж-
дането в експлоатация на системата от съоръ-
жения и технологично оборудване, предназна-
чени за събиране на ТОЛ такси, се извършва от
концесионера в съответствие с концесионния
договор.
Чл. 29. Събирането на ТОЛ таксите се из-
вършва на определените за това места от длъж-
ностни лица на Фонд “Републиканска пътна
инфраструктура” или на концесионера.
Чл. 30. Основни елементи на ТОЛ система-
та са:
1. части от крайните участъци на републи-
канските пътища по чл. 10, ал. 3 от Закона за
пътищата, върху които се устройват ТОЛ пло-
щадки;
2. пътни възли—участъци от републикан-
ските пътища по чл. 10, ал. 3 от Закона за пъти-
щата, които ги свързват с други пътища, заедно
с ТОЛ площадки;
3. изградените на ТОЛ площадките контрол-
ни пунктове, представляващи съвкупност от
съоръжения и постройки, обслужващи ТОЛ
системата;
4. системи за заплащане на ТОЛ такси и за
преброяване, контрол и управление на трафика.
Чл. 31. (1) Контролните пунктове на ТОЛ
системите осигуряват:
1. наличие на достатъчен брой ленти за пре-
минаване и гишета за заплащане с цел осигуря-
ване на нормална пропускателна способност;
2. осигуряване на лента за преминаване
на пътни превозни средства с извънгабарит-
ни товари;
3. наличие на технически средства, които да
осигуряват възможност за идентифициране,
отчитане и съхраняване на информацията за
всички преминаващи пътни превозни средства.
(2) В случаите по чл. 11, ал. 1 от Закона за
пътищата участъците от републиканските пъти-
ща по чл. 10, ал. 3 от Закона за пътищата, на ко-
ито се разполагат елементите на ТОЛ системата,
включително контролните пунктове, се опреде-
лят в съответствие с концесионния договор.
Чл. 32. (1) За нуждите на ТОЛ системата
пътните превозни средства се разпределят в
категории според броя на осите, габаритите и
масата им или други класификационни харак-
теристики.